पर्स चुरा रहे चोर को रंगे हाथ पकड़ा
बुधवारतड़के करीब 4 बजे चित्तरंजन रेलवे स्टेशन पर डाउन अमृतसर-हावड़ा (पंजाब मेल) से एक महिला का पर्स चुरा कर फरार हो रहे एक उच्चके को रेल पुलिस के जवानों ने रंगे हाथ धर दबोचा। पकड़े गए युवक का नाम अकबर शेख उर्फ कल्लू है जो आसनसोल रेलपार के ओके रोड का निवासी है। उसने बताया कि वह मधुपुर ससुराल से लौट रहा था। एक युवक ने उसे महिला का पर्स थमा दिया और खुद फरार हो गया। उसने बताया कि वह उस गिरोह को पहचानता है जो आसनसोल नाॅर्थ थाना इलाके में रहता है। अकबर के बायान पर पुलिस आसनसोल के संभावित ठिकानों पर छापेमारी कर रही है। महिला के पर्स में हावड़ा निवासी तपन दास के सामान थे।
गिरफ्तार आरोपी।
hin_Deva hin_Deva bho_Deva